Kirti Rebane

Kirti Rebane (sündinud 11. detsembril 1973 Tallinnas) on eesti orienteeruja.

Haridus
Kirti Rebane lõpetas 1992. aastal Tallinna 44. Keskkooli.Tallinna Mustamäe Gümnaasium. Koolipere. Vilistlased. XXVI lend 1992 1997. aastal lõpetas ta Tallinna Tehnikaülikooli ärikorralduse eriala, 2004. aastal kaitses samas magistrikraadi.TTÜ lõpetajad 1918-2006

Töö
1997. aastast tegutseb kutselise vandeaudiitorina, 2005. aastast OÜ Artestan juhatuse liige.Audiitorkogu. Audiitorite nimekiri

Sporditulemused
Eesti meistrivõistlustel orienteerumisjooksus on ta võitnud aastatel 1999–2014 22 kulda, 19 hõbedat ja 16 pronksi ning ühe hõbeda suusaorienteerumises.

Eesti meistrivõistlustel ekidenis on ta võitnud 6 hõbedat (2003 ja 2005 Nõmme Kergejõustikuklubi naiskonnas, 2009, 2010 ja 2013 SK Sportkeskus.ee naiskonnas, 2014. aastal Sparta spordiseltsi naiskonnas) ja 2 pronksi (2011 ja 2012 SK Sportkeskus.ee naiskonnas).

1992 orienteerumisjooksu juunioride MM-il Jyväskyläs sai teatejooksus Eesti naiskonnas 4. koha.

Võistelnud orienteerumisjooksu MM-il 1999, 2003–2005, 2008, 2010–2014. Parimad tulemused 2004 MM-il Rootsis Västeråsis sprindis 22. koht ja teatejooksus 7. koht. Orienteerumisjooksu EM-il võistelnud 8 korda (2000, 2002, 2004, 2006, 2008, 2010, 2012 ja 2014), parimad tulemused 34. koht tavarajal 2008 EM-il Lätis Ventspilsis ja 9. koht teatejooksus 2010 EM-il Bulgaarias Primorskos.

Orienteerumisjooksu Balti meistrivõistlustel võitnud teatejooksus Eesti naiskonnas 5 kulda (1999, 2003, 2005, 2011, 2014).

2015. aasta veteranide MMil orienteerumisjooksus võitis sprindis N40 klassis pronksi. 2016. aasta veteranide MMil orienteerumisjooksus võitis N40 klassis sprindis hõbeda ja tavarajal pronksi. 2023. aasta veteranide MMil orienteerumisjooksus võitis ta N50 klassis tavarajal kulla, lühirajal hõbeda ja sprindis pronksi.Veteranide MMilt eestlastele kuus medalit. Eesti Orienteerumisliit, 21.08.2023

Aastatel 2002–2014 on ta 10 korda tulnud SK Saue Tammede võistkonnas Jüriööjooksu võitjaks.

Tunnustus
2023 Eesti parim seeniororienteeruja

Viited

Välislingid
 http://www.delfi.ee/teemalehed/kirti-rebane
 WorldofO. Athlete profile. Kirti Rebane
 Eesti Spordi Biograafiline Leksikon. Kirti Rebane

Kategooria:Eesti orienteerujad
Kategooria:Sündinud 1973